open-index/open-wikipedia-markdown huggingface dataset:
איטה גרטנר

**איטה גרטנר** (8 באפריל 1932 – 12 במרץ 2025) הייתה אמנית ישראלית שעסקה בציור ובפיסול.

## ביוגרפיה
איטה גרטנר נולדה בעיר קאליש שבפולין, עלתה לישראל בהיותה בת שנתיים בשנת 1934. בשנת 1950 התחתנה עם עו"ד יחיאל גרטנר, לשניים נולדו שני ילדים, עו"ד רפאל גרטנר והזמרת טובה גרטנר.

גרטנר גדלה במשפחה דתית בתל אביב. התחתנה בגיל 18 וחיה כדתייה עד לשנת 1970. בשנה זו יצאה בשאלה.

החלה להציג בשנות השלושים לחייה ומאז הציגה תערוכות רבות בגלריות ובמוזיאונים בישראל ובחו"ל.

גרטנר החלה את הכשרתה כאמנית במכון אבני. בו סיימה בהצטיינות לימודי אמנות בשנת 1963; בין מוריה היו משה שטרנשוס, יחזקאל שטרייכמן, משה פרופס ויעקב וכסלר. בשנת 1969 סיימה את לימודיה במדרשה לאמנות, רמת השרון. 1998 - סיימה לימודי תרבות בקמרה אובסקורה ובשנת 2004 לימודי אוצרות בסדנאות הקיבוץ.

הציגה לאורך השנים כ-21 תערוכות יחיד והשתתפה בעשרות תערוכות קבוצתיות במוזיאונים, גלריות וחללי תצוגה בישראל ומחוצה לה. לאורך שנות יצירתה עבדה איטה עם אוצרים רבים, ביניהם ניתן למנות את אדם ברוך, דני דותן, מאיר אהרונסון, פיוטה ויתקין אונגר, Hanze Tille, אינה הרואטי, אפי גן, ענת גטניו, דרורה דקל, אירנה גורדון, רחל סוקמן, מיכל שמיר, טלי תמיר וד"ר קציעה עלון.

## תערוכות יחיד נבחרות ותערוכות זוגיות

## תערוכות קבוצתיות נבחרות

## קישורים חיצוניים

* איטה גרטנר, באתר מרכז מידע לאמנות ישראלית, מוזיאון ישראל
* איטה גרטנר, באתר ארט פורטל
* רות נצר, הרקמה של אימא, באתר מארב, 21 במאי 2008
* צלילה אבנר הלמן, בדוי - דימויים של רקמה באמנות הישראלית, באתר אימגו, 4 ביוני 2008
* מירי קרימולובסקי, שמלות מנייר, באתר אסימון, 16 באפריל 2008
* רות נצר, על תערוכת בקבוקי יין של איטה גרטנר במוזיאון אשדוד, באתר קולקט אמנות, 18 במרץ 2008
* 

קטגוריה:אמניות ישראליות
קטגוריה:ציירות ישראליות
קטגוריה:ציירים ישראלים
קטגוריה:פסלות ישראליות
קטגוריה:פסלים ישראלים
קטגוריה:נשות העלייה החמישית
קטגוריה:אנשי העלייה החמישית
קטגוריה:יוצאות בשאלה
קטגוריה:בוגרות מכון אבני
קטגוריה:בוגרי מכון אבני
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:בוגרות קמרה אובסקורה - בית הספר לאמנות
קטגוריה:בוגרי קמרה אובסקורה - בית הספר לאמנות
קטגוריה:ישראליות ילידות פולין
קטגוריה:ישראלים ילידי פולין
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-2025
קטגוריה:ישראלים שנפטרו ב-2025
טאוור אייר

**טאוור אייר** הייתה חברת תעופה אמריקאית אשר מרכז פעילותה היה מנמל התעופה הבינלאומי ג'ון פ. קנדי שבניו יורק. נתיב הטיסה העיקרי של החברה היה מניו יורק לנמל התעופה בן-גוריון עם עצירה בנמל התעופה של בריסל או נמל התעופה אורלי בפריז. בנוסף, הפעילה טיסות שכר לאתונה, פרנקפורט, רומא וציריך.

## היסטוריה
בשנת 1980 פרש איש העסקים הישראלי מוריס נחתומי מעבודה באל על לאחר שהתחיל לעבוד שם בגיל 15 כנער-שליח והיגר לארצות הברית כדי לפתוח את חטיבת הנוסעים בחברת Flying Tiger Line . כשזו נסגרה, נחתומי רכש את המותג "טאוור" של חברת הנסיעות טאוור. בשנת 1983 החלה בהפעלת טיסות שכר בעיקר לנמל התעופה בן-גוריון. יותר מאוחר הוא רכש את השליטה בשלושת רבעים מהמנייה. בשנת 1986 היה לנשיא החברה ובשנת 1989 ליושב ראש ולמנכ"ל.

החברה השיגה רווחים ברוב השנים ואף זכתה במכרז להובלת חיילי צבא ארצות הברית, מה שאיפשר לה לטוס לישראל בתקופת מלחמת המפרץ. בטיסות לישראל הטייסים היו לא ישראלים, אך הדיילים היו ישראלים, מה שאיפשר להכיר את המנטליות של הנוסעים. בנוסף הפעילה החברה טיסות שכר מאינדונזיה ומהודו אל נמל התעופה הבינלאומי המלך עבד אל-עזיז שבערב הסעודית עבור עולי רגל למכה.

הסימן הראשון לקשיים בחברת התעופה הגיע בשנת 1997. סקר Zagat Survey דירג את טאוור אייר במקום ה-59 מתוך 61 חברות תעופה בנושא התחזוקה שלהן, לפני חברת התעופה הצעירה Valujet וחברת התעופה הרוסית אירופלוט. בשנה שלאחר מכן נקנסה חברת התעופה על ידי ה-FAA בסכום של 276,000 דולר על כך שהמשיכה להטיס מטוסים ללא עבודות התחזוקה הנדרשות. בתחילת 1999, חברת התעופה איבדה את החוזה שלה עם משרד ההגנה. זו הייתה מכה קשה לחברת התעופה שכן חוזים אלה סיפקו זרם הכנסה קבוע ויציב.

בשנת 1999 הציגה הפסד בגלל עליית מחיר הדלק ומספר חודשים לאחר מכן הודיעה על פיטורי 300 עובדים.

החברה התפרקה במאי 2000 לאחר הליכים של פשיטת רגל לפי החוק האמריקאי.

בספטמבר 2000 מונה לחברה כונס נכסים וניתנה לו ארכה של 60 ימים להגיע להסדר נושים ותוכנית עבודה בישראל. לאחר שזה נכשל, בדצמבר אותה שנה מינתה השופטת ורדה אלשיך מפרק זמני מקומי.

## קישורים חיצוניים

* 

## הערות שוליים

קטגוריה:חברות תעופה אמריקאיות שנסגרו
קטגוריה:2000 בישראל
קטגוריה:2000 בארצות הברית
פרנץ, נסיך בוואריה

**פרנץ, נסיך בוואריה** (בגרמנית: **Franz von Bayern**, 10 באוקטובר 1875 – 25 בינואר 1957), היה בנו של לודוויג השלישי, מלך בוואריה וגנרל מיור בצבא הבווארי במלחמת העולם הראשונה.

## ביוגרפיה
פרנץ נולד ב-10 באוקטובר 1875 בשטארנברג, ללודוויג, נסיך בוואריה ולמריה תרזה מאוסטריה-אסטה, בתם של פרדיננד קרל ויקטור, ארכידוכס אוסטריה-אסטה ואליזבת פרנציסקה, ארכידוכסית אוסטריה. בצעירותו התגייס פרנץ לצבא הבווארי, שהיה חלק מצבא הקיסרות הגרמנית, ומונה למפקד רגימנט הרגלים הבווארי ה-2 (מלך). ב-12 ביולי 1912 התחתן פרנץ עם איזבלה אנטוניה, נסיכת קרוי, בתם של קרל אלפרד, דוכס קרוי ולודמילה, נסיכת ארנברג, ממנה נולדו לו 6 ילדים. בשנת 1913 עלה אביו לשלטון, לאחר הדחת בן דודו אוטו, מלך בוואריה, והוכתר כלודוויג השלישי, מלך בוואריה, אולם הוא נאלץ להתפטר מתפקידו לאחר מלחמת העולם הראשונה.

בשנת 1914 מונה פרנץ למפקד חטיבת הרגלים הבווארית ה-3, אשר שמה שונה מאוחר יותר לחטיבת הרגלים ה-4, ופיקד עליה במהלך מלחמת העולם הראשונה. פרנץ קיבל עיטורים רבים על פעולותיו, אולם אף במהלך המלחמה העסיק את עצמו במחקר מדעי, ואף שלח מאובנים רבים לבוואריה. בשנת 1916 הוא מונה למפקד הדיוויזיה הבווארית ה-4, ופיקד עליה בחזית המערבית, אולם זמן קצר לפני סיום המלחמה, הוא הועבר לחזית האיטלקית.

בעקבות התבוסה הגרמנית במלחמה פרצה המהפכה הגרמנית, שבה נאלץ אביו להתפטר מתפקידו, ופרנץ התלווה לאביו להונגריה, שם הקים חוות הרבעה מפורסמת. בשנת 1945, לקראת סוף מלחמת העולם השנייה, נאלץ פרנץ לברוח מביתו, והוא עבר להתגורר בשטארנברג, שם חי עד מותו ב-25 בינואר 1957.

## משפחתו
ב-12 ביולי 1912 התחתן פרנץ עם איזבלה אנטוניה, נסיכת קרוי, בתם של קרל אלפרד, דוכס קרוי ולודמילה, נסיכת ארנברג, ממנה נולדו לו 6 ילדים:
* לודוויג, נסיך בוואריה (1913–2008), התחתן עם אירמינגארד, נסיכת בוואריה
* מריה אליזבת, נסיכת בוואריה (1914–2011), התחתנה עם פדרו אנריקה, נסיך אורליאן-ברגנסה
* אדלגונדה מריה, נסיכת בוואריה (1917–2004), התחתנה עם הברון זדנקו פון הונינג-אוקרול
* אלאונורה מריה, נסיכת בוואריה (1918–2009), התחתנה עם קונסטנטין, רוזן ואלדנבורג-צייל
* דורותיאה, נסיכת בוואריה (1920–2015), התחתנה עם גוטפריד, ארכידוכס אוסטריה
* ראסו, נסיך בוואריה (1926–2011), התחתן עם תרזה, ארכידוכסית אוסטריה

## אילן יוחסין

## קישורים חיצוניים

* פרנץ, נסיך בוואריה

קטגוריה:נסיכים גרמנים
קטגוריה:בית ויטלסבאך
קטגוריה:גנרלים בצבא הקיסרות הגרמנית
קטגוריה:אנשי צבא גרמנים במלחמת העולם הראשונה
קטגוריה:אבירי מסדר גיזת הזהב
קטגוריה:אבירי מסדר העיט השחור
קטגוריה:מעוטרי צלב הברזל
קטגוריה:מעוטרי אות מסדר העיט האדום
קטגוריה:מעוטרי מסדר אוסמניה
קטגוריה:מעוטרי פור לה מריט
קטגוריה:גרמנים שנולדו ב-1875
קטגוריה:גרמנים שנפטרו ב-1957
לואיטפולד, נסיך בוואריה (1951)

**לואיטפולד, נסיך בוואריה** (בגרמנית: **Luitpold von Bayern**,  נולד ב-14 באפריל 1951), הוא נסיך גרמני ונינו של לודוויג השלישי, מלך בוואריה, ומנכ"ל מבשלת הבירה "המלך לודוויג".

## ביוגרפיה
לואיטפולד נולד ב-14 באפריל 1951 בשטארנברג, מינכן, ללודוויג, נסיך בוואריה ולאירמינגארד, נסיכת בוואריה, בתם של רופרכט, נסיך הכתר של בוואריה ואנטוניה, נסיכת לוקסמבורג. ב-25 ביוני 1979 התחתן לואיטפולד עם קתרין ביאטריס ויגנד, בתם של גרד ויגנד ואלן שומאכר, ממנה נולדו לו 5 ילדים.

לואיטפולד הוא הבעלים ומנכ"ל מבשלת הבירה "המלך לודוויג", אשר נוסדה בשנת 1870, והחל משנת 1980 הוא אף מארגן כל שנה טורניר בירה בשטחי המבשלה. בשנת 2011 רכש לואיטפולד את פורצלן נימפנבורג, אשר היה שייך למקסימיליאן השלישי יוזף, הנסיך הבוחר מבוואריה. לואיטפולד מתגורר עם משפחתו בטירות לויטסטטן וקאלטנברג, ובנוסף הוא הבעלים של כמה מהטירות של בית ויטלסבאך בבוואריה.

מכיוון שלפרנץ, דוכס בוואריה אין ילדים, ולאחיו הנסיך מקס, דוכס בבוואריה יש רק בנות, לאחר מותו של מקס יירש לואיטפולד את ראשות בית ויטלסבאך.

## משפחתו
ב-25 ביוני 1979 התחתן לואיטפולד עם קתרין ביאטריס ויגנד, בתם של גרד ויגנד ואלן שומאכר, ממנה נולדו לו חמישה ילדים:
* אוגוסטה, נסיכת בוואריה (נולדה ב-1979)
* אליס, נסיכת בוואריה (נולדה ב-1981)
* לודוויג, נסיך בוואריה (נולד ב-1982)
* היינריך, נסיך בוואריה (נולד ב-1986)
* קרל, נסיך בוואריה (נולד ב-1987)

## אילן יוחסין

## קישורים חיצוניים

קטגוריה:נסיכים גרמנים
קטגוריה:בית ויטלסבאך
קטגוריה:גרמנים שנולדו ב-1951
אירמינגארד, נסיכת בוואריה

**אירמינגארד, נסיכת בוואריה** (בגרמנית: **Irmingard von Bayern**, 29 במאי 1923 - 23 באוקטובר 2010), הייתה בתו של רופרכט, נסיך הכתר של בוואריה.

## ביוגרפיה
אירמינגארד נולדה ב-29 במאי 1923 בברכטסגאדן, לרופרכט, נסיך הכתר של בוואריה ולאנטוניה, נסיכת לוקסמבורג, בתם של וילהלם הרביעי, הדוכס הגדול של לוקסמבורג ומריה אנה, נסיכת פורטוגל. בתקופת השלטון הנאצי עברו בני המשפחה לאיטליה, ולאחר מכן עברו להונגריה. לאחר כיבוש הונגריה בשנת 1944, כלאו הנאצים את בני המשפחה בזקסנהאוזן ובאפריל 1945 הם הועברו לדכאו, זמן קצר לפני שחרור המחנה, ולבסוף שוחררו על ידי צבא ארצות הברית. לאחר המלחמה שהו אירמינגארד ואחיותיה בלוקסמבורג, שם שלטה דודתה שארלוט, הדוכסית הגדולה של לוקסמבורג, ולאחר מכן היא שהתה במשך שנה אצל בן דודה אדולף, נסיך שוורצנברג במונטנה, ארצות הברית.

ב-19 ביולי 1950 התחתנה אירמינגארד עם לודוויג, נסיך בוואריה, ממנו נולדו לה 3 ילדים. בשנת 1955 מת אביה, ואירמינגארד ובעלה עברו לגור בביתו - טירת לויטסטטן. בשנת 2008 מת בעלה לודוויג, וב-23 באוקטובר 2010 מתה אירמינגארד בביתה.

## משפחתה
ב-19 ביולי 1950 התחתנה אירמינגארד עם לודוויג, נסיך בוואריה, ממנו נולדו לה 3 ילדים:
* לואיטפולד, נסיך בוואריה (נולד ב-1951)
* מריה, נסיכת בוואריה (1953)
* פיליפה, נסיכת בוואריה (1954)

## אילן יוחסין

## קישורים חיצוניים

* אירמינגארד, נסיכת בוואריה
* 

קטגוריה:נסיכות בוואריה
קטגוריה:בית ויטלסבאך
קטגוריה:גרמניות שנולדו ב-1923
קטגוריה:גרמנים שנולדו ב-1923
קטגוריה:גרמניות שנפטרו ב-2010
קטגוריה:גרמנים שנפטרו ב-2010
אווה חצ'טריאן

**אווה חצ'טריאן** (בארמנית: **Էվա Խաչատրյան**; נולדה ב-13 בדצמבר 1990), היא שחקנית ארמנית. היא ידועה בשל תפקידיה בתור נורה בסדרת הטלוויזיה הארמנית המתרחשת בירוואן, "בית מלא", סיטקום שפיתח המפיק ארמן פטרוסיאן, ובתור ריטה בסדרת הטלוויזיה "אחים".

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה ארמניות
קטגוריה:שחקניות תיאטרון ארמניות
קטגוריה:ילידות 1990
פורשה 597

**פורשה 597** (בגרמנית: **Porsche 597**, קרוי גם: **Porsche 597 Jagdwagen**) היה רכב שטח, בעל הנעה כפולה 4x4, אשר הוצג בשנת 1953 על ידי יצרנית הרכב הגרמנית **[[פורשה]]**, ויוצר בין השנים 1955–1958.

יוצרו 71 יחידות, מתוכן 49 יחידות לשוק האזרחי.

שר ההגנה הגרמני "Theodor Blank"  ביקש לייצר רכב צבאי קל למטרות צבאיות בממד קטן כתחליף לאופנועים עם הסירה של מלחמת העולם השנייה. 3 חברות ניגשו למרכז, כולל "פורשה" אך הדגם לא הגיע ליצור המוני.

עלות הפיתוח של הפרויקט הסתכם ב-1.8 מיליון מרק.

## "פורשה 597"
* מכונית פתוחה - גג ברזנט
* הנעה כפולה 4x4
* מנוע אחורי אשר נלקח מדגם פורשה 356
* מנוע בוקסר, מחזור ארבע פעימות
* 4 נוסעים + נהג
* מכל דלק - 60 ליטר
* תאוצה בין 0-100 קמ"ש היא 19.0 שניות
* מידות צמיגים: 6,00x16

## תמונות

קובץ:Porsche Jachtwagen (5498604665).jpg | "פורשה 597"
קובץ:Porsche 597 interior Porsche Museum.jpg | "פורשה 597" - מבט לתא הנהג
קובץ:Porsche Jagd- und Geländewagen.jpg | "פורשה 597"
קובץ:Porsche 597 Jagdwagen.JPG | "פורשה 597"
קובץ:Porsche 597 Jagdwagen 1958 (14492685283).jpg | "פורשה 597", שנת 1958
קובץ:Porsche 597 rear-right Porsche Museum.jpg | "פורשה 597"
קובץ:Porsche 597 Left View.jpg | "פורשה 597"
קובץ:Porsche 597 front-right Porsche Museum.jpg | "פורשה 597"


## ראו גם
* פורשה

## לקריאה נוספת
* פורשה 597 - תמונות

## קישורים חיצוניים

* 
* 

## הערות שוליים

קטגוריה:רכבי שטח קטנים
597
קטגוריה:כלי רכב שהושקו ב-1953
קטגוריה:מכוניות מנוע אחורי
קטגוריה:כלי רכב צבאיים
קטגוריה:כלי רכב גרמניים
לודוויג, נסיך בוואריה (1913–2008)

**לודוויג, נסיך בוואריה** (בגרמנית: **Ludwig von Bayern**, 22 ביוני 1913 – 17 באוקטובר 2008), היה נסיך גרמני ונכדו של לודוויג השלישי, מלך בוואריה.

## ביוגרפיה
לודוויג נולד ב-22 ביוני 1913 בארמון נימפנבורג, מינכן, לפרנץ, נסיך בוואריה, בנו של לודוויג השלישי, מלך בוואריה, ולאיזבלה אנטוניה, נסיכת קרוי, בתם של קרל אלפרד, דוכס קרוי ולודמילה, נסיכת ארנברג. בעקבות התבוסה הגרמנית במלחמת העולם הראשונה פרצה המהפכה הגרמנית, שבה נאלץ סבו להתפטר מתפקידו, ומשפחתו של לודוויג התלוותה אליו להונגריה, שם הקים אביו חוות הרבעה מפורסמת. בשנת 1939, עם פרוץ מלחמת העולם השנייה, התגייס לודוויג לוורמאכט, אולם בשנת 1941 הוא נאלץ לעזוב את הצבא, בעקבות חוק הנסיכים. בשנת 1945, לקראת סוף מלחמת העולם השנייה, נאלצו בני המשפחה לברוח מביתם, והם עברו להתגורר בשטארנברג. ב-19 ביולי 1950 התחתן לודוויג עם בת דודתו אירמינגארד, נסיכת בוואריה, בתם של רופרכט, נסיך הכתר של בוואריה ואנטוניה, נסיכת לוקסמבורג, ממנה נולדו לו 3 ילדים. בשנת 1960 קיבל לודוויג את התואר אביר מסדר גיזת הזהב, וב-17 באוקטובר 2008 הוא מת בביתו, כתוצאה מדלקת ריאות.

## משפחתו
ב-19 ביולי 1950 התחתן לודוויג עם אירמינגארד, נסיכת בוואריה, בתם של רופרכט, נסיך הכתר של בוואריה ואנטוניה, נסיכת לוקסמבורג, ממנה נולדו לו 3 ילדים:
* לואיטפולד, נסיך בוואריה (נולד ב-1951)
* מריה, נסיכת בוואריה (1953)
* פיליפה, נסיכת בוואריה (1954)

## אילן יוחסין

## קישורים חיצוניים

* לודוויג, נסיך בוואריה
* 

קטגוריה:נסיכים גרמנים
קטגוריה:בית ויטלסבאך
קטגוריה:אנשי הוורמאכט
קטגוריה:אבירי מסדר גיזת הזהב
קטגוריה:גרמנים שנולדו ב-1913
קטגוריה:גרמנים שנפטרו ב-2008
אני חצ'יקיאן

**אני חצ'יקיאן** (בארמנית: **Անի Խաչիկյան**; נולדה ב-4 ביוני 1993), היא שדרנית ושחקנית קולנוע וטלוויזיה ארמנית. היא ידועה בשל תפקידה בתור סונה בסדרה "סופר אמא" ובסדרת ההמשך שלה, "סופר אמא 2".

חצ'יקיאן החלה דרכה בעסקי הבידור בתור ילדה, כאשר הופיעה בשורה של פרסומות. הבכורה הטלוויזיונית שלה הייתה בתוכנית "בית ספר למלאכים", תפקיד אשר הוביל להצעת נוספות, וכך פיתחה קריירה כשחקנית. היא גם צלמת, ולמדה משחק במכון הלאומי של ירוואן לתיאטרון וקולנוע.

## פילמוגרפיה

## קישורים חיצוניים

* דף "אני חצ'יקיאן" באתר Armfilm (רוסית)

## הערות שוליים

קטגוריה:שחקניות קולנוע וטלוויזיה ארמניות
קטגוריה:שחקניות תיאטרון ארמניות
קטגוריה:שדרניות רדיו וטלוויזיה
קטגוריה:ארמניות שנולדו ב-1991
קטגוריה:ארמנים שנולדו ב-1991
טיישון תומאס

**טיישון תומאס** (באנגלית: **TaShawn Thomas**; נולד ב-27 בפברואר 1993) הוא כדורסלן אמריקאי, גובהו 2.03 מטר, והוא משחק בעמדות הפאוור פורוורד והסנטר בקבוצת מטרופוליטנס 92 מליגת העל הצרפתית.

## ביוגרפיה
לאחר שלא נבחר בדראפט ה-NBA, שיחק תומאס במדי אורלנדו מג'יק במסגרת ליגת הקיץ. ביולי 2015 חתם במועדון הגרמני מיטלדויטשר.

ביולי 2016 חתם תומאס במועדון האיטלקי גוארינו ונולי.

ביולי 2017 חתם בהפועל חולון מליגת העל. תומאס סייע לחולון לזכות בגביע המדינה ולהגיע לגמר הליגה הישראלית, במסגרתה העמיד ממוצעים של 10.8 נק', 5 ריבאונדים, 1.3 אסיסטים ו-1.1 חסימות למשחק.

ביולי 2018 חתם בקבוצת הפועל ירושלים וזכה עמה בגביע המדינה, כשהוא זוכה בתואר השחקן המצטיין במשחק הגמר.

ביוני 2019 האריך תומאס את חוזהו בירושלים לשנתיים נוספות. ביוני 2020, עקב מגפת הקורונה וחששו לחזור לישראל, עזב תומאס את הקבוצה. ב-12 באוגוסט הודיע המועדון שתומאס יחזור לעונה שלישית בקבוצה.

ב-19 ביולי 2021 חתם תומאס לעונה אחת בקבוצת לה מאן מליגת העל הצרפתית.

## קישורים חיצוניים

## הערות שוליים

קטגוריה:אמריקאים ילידי נבדה
קטגוריה:לאס וגאס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת יוסטון
קטגוריה:כדורסלני אוניברסיטת אוקלהומה
קטגוריה:כדורסלני הפועל חולון
קטגוריה:כדורסלני מיטלדויטשר
קטגוריה:כדורסלני הפועל ירושלים
קטגוריה:נבדה: כדורסלנים
קטגוריה:אמריקאים שנולדו ב-1993
דויד מורה

**דויד מורה פריירה דה סילבה** (בפורטוגזית: **David Moura Pereira da Silva**; נולד ב-24 באוגוסט 1987) הוא ג'ודוקא ברזילאי המתחרה בקטגוריית המשקל הכבד (מעל 100 ק"ג). 

בשנת 2015 מורה התחרה במשחקים הפאן-אמריקאיים שנערכו בטורונטו וזכה במדליית הזהב כאשר ניצח בגמר את פרדי פיגרואה מאקוודור.

בשנת 2017 התחרה באליפות העולם שנערכה בבודפשט וזכה בשתי מדליות כסף. בקטגוריות המשקל שלו זכה בכסף לאחר שברבע הגמר ניצח בניקוד יוקו את ניידנגין טובשינבאייר המונגולי, בחצי הגמר ניצח באיפון את בארנה בור ההונגרי דקה וארבעים שניות לסוף הקרב ובגמר הפסיד באיפון לטדי רינר הצרפתי לאחר שהקרב נכנס לניקוד זהב. באותה אליפות זכה במדליית כסף עם נבחרתו בקטגוריית הנבחרות המעורבות כאשר הפסידו בגמר לנבחרת יפן.

## קישורים חיצוניים

## הערות שוליים

קטגוריה:ג'ודוקא ברזילאים
קטגוריה:ברזילאים שנולדו ב-1987
פורשה ג'וניור 108V

**פורשה ג'וניור 108V** (בגרמנית: **Porsche Junior 108 V**) הוא טרקטור מתוצרת יצרנית הרכב  הגרמנית **[[פורשה]]** שיוצר בחטיבת פורשה-דיזל, ("Porsche-Diesel Motorenbau" ) בין השנים 1956–1959.

"פורשה ג'וניור 108V" הוא הגרסה הקטנה, הזולה, והפשוטה של דגם "Porsche Junior 108 K / KH".

"פורשה ג'וניור 108V" שייך לסדרת "פורשה ג'וניור 108" שכללה את: דגם "Porsche Junior 4" , דגם "Porsche Junior 108 K / KH" , דגם "Porsche Junior 108 L/LH" , דגם "Porsche Junior 108 S"  ואת דגם "Porsche Junior 109 G (V)" .

סך הכול יוצרו כ-23,000 יחידות.

## סדרת "פורשה ג'וניור 108" (יוצרו בין השנים 1956 - 1963)

* "פורשה ג'וניור 108V" (יוצר בין השנים 1956 - 1959) 
* "Porsche Junior 4" (יוצר בשנת 1958)
* "Porsche Junior 108 K / KH" (יוצר בין השנים 1957-1961)
* "Porsche Junior 108 L/LH" (יוצר בין השנים 1957-1960)
* "Porsche Junior 108 S" (יוצר בין השנים 1957-1961)
* "Porsche Junior 109 G (V)" (יוצר בין השנים 1963-1961)

## תמונות

קובץ:Porsche-Diesel Junior.jpg | "פורשה ג'וניור דיזל" 
קובץ:Porsche Junior 108.jpg | "פורשה ג'וניר 108"


## ראו גם
* פורשה ג'וניור
* פורשה סופר
* פורשה דיזל 218

## קישורים חיצוניים

* http://www.porsche-diesel.com/

## הערות שוליים

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1956
ג'וניור 108V
קטגוריה:כלי רכב גרמניים
פורשה דיזל 218

**פורשה דיזל 218** (בגרמנית: **Porsche-Diesel 218**) הוא טרקטור מתוצרת יצרנית הרכב  הגרמנית **[[פורשה]]** שיוצר בחטיבת פורשה-דיזל, ("Porsche-Diesel Motorenbau" ) בין השנים 1957–1963.

סך הכול יוצרו כ-12,000 יחידות.

## "פורשה דיזל 218"

* מרווח גחון - 375 מ"מ
* רדיוס סיבוב - 2,700 מ"מ

## דגמי "פורשה דיזל 218"
* "H 218"
* "V 218"
* "S 218"
* "U 218"
## תמונות

קובץ:Porsche-Diesel Standard 218 (1958, 25 PS).jpg | "פורשה דיזל 218" 
קובץ:Porsche Diesel Standard V (1959, 25 PS).JPG | "פורשה דיזל 218"  (מודל Diesel Standard V), שנת 1959
קובץ:Porsche Diesel Standard...IMG 7699WI.jpg | "פורשה דיזל 218" 
קובץ:Porsche Standard 218.jpg  | "פורשה דיזל 218"
קובץ:Porsche F 218.jpg | מנוע "פורשה דיזל 218"  מסוג "F 218"
קובץ:Armaturenbrett.jpg | מבט ללוח השעונים בדגם "פורשה דיזל 218"
קובץ:Vorderachse.jpg | חזית הסרן הקדמי בדגם "פורשה דיזל 218" 


## ראו גם
* פורשה ג'וניור 108V 
* פורשה ג'וניור
* פורשה סופר

## קישורים חיצוניים

* 
* 
* http://www.porsche-diesel.com/

## הערות שוליים

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1957
דיזל 218
קטגוריה:כלי רכב גרמניים
איל גרינבוים

**איל גרינבוים** (נולד ב-8 בספטמבר 1972) הוא קצין צה"ל בדרגת תת-אלוף וטייס בחיל האוויר הישראלי ששירת כראש מטה החיל וקודם לכן כראש להק מבצעי אוויר וכמפקד בסיס נבטים.

## ביוגרפיה
גרינבוים גדל בכפר סבא הבכור מבין ארבעה אחים. התגייס ב-1991 וסיים קורס טיס מספר 127 במגמת קרב.

לאחר סיום קורס הטיס עבר הסבה למטוס ה-F-15 בטייסת 106. כיהן כסמ"ט ב' בטייסת 106 וסמ"ט א' (סגן מפקד טייסת ראשון) בטייסת 105 בבסיס חצור. ב-2007 מונה למפקד טייסת 106, טייסת מטוסי F-15. ב-2009 מונה למפקד טייסת 69, טייסת F-15I, "רעם".
[200px|ממוזער|שמאל|תא"ל איל גרינבוים מארח את [שגריר ארצות הברית בישראל דייוויד פרידמן בעת ביקורו בבסיס נבטים, דצמבר 2017]]
ב-2012 מונה לראש מחלקת מבצעים במטה חיל האוויר. ב-2014 מונה למפקד בסיס חצור. בספטמבר 2016 קודם לדרגת תת-אלוף ומונה למפקד בסיס נבטים. בתקופתו כמפקד הבסיס נקלטו בו מטוסי ה-F-35 "אדיר" הראשונים בחיל. ביולי 2019 סיים את תפקידו זה, והוחלף על ידי תא"ל עומר טישלר. בספטמבר באותה שנה נכנס לתפקיד כראש להק מבצעי אוויר והחליף את תא"ל ניר ברקן. כיהן בתפקיד עד ספטמבר 2021. בנובמבר אותה שנה מונה לראש מטה חיל האוויר, וב-26 בספטמבר 2023 סיים את תפקידו זה.

בשירות המילואים שימש במהלך מלחמת חרבות ברזל יועץ למפקד חיל האוויר, מפקד מוצב השליטה וטייס מבצעי בטייסת F-15.

גרינבוים בעל תואר ראשון בהנדסת ביו-מכניקה מאוניברסיטת בן-גוריון בנגב ותואר שני מאוניברסיטת חיפה והמכללה לביטחון לאומי. הוא נשוי ואב לשלושה.

## קישורים חיצוניים

* סבב מינויי בכירים בחיל-האוויר, אתר חיל האוויר, 3 ביולי 2018
* 

## הערות שוליים

קטגוריה:תתי-אלופים בחיל האוויר
קטגוריה:מפקדי בסיס חצור
קטגוריה:מפקדי בסיס נבטים
קטגוריה:טייסי חיל האוויר הישראלי
קטגוריה:בוגרי אוניברסיטת בן-גוריון בנגב
קטגוריה:ראשי להק ראש המטה
קטגוריה:ראשי להק מבצעי אוויר
קטגוריה:חיילי צה"ל במלחמת חרבות ברזל
קטגוריה:ראשי מחלקת מבצעים בחיל האוויר
קטגוריה:ישראלים שנולדו ב-1972
ג'ון קי-יונג

**ג'ון קי-יונג** (בקוריאנית: **전기영**; באנגלית: **Jeon Ki-young**; נולד ב-11 ביולי 1973) הוא ג'ודוקא עבר דרום קוריאני אשר התחרה במשקל בינוני כבד (עד 78 ק"ג, עד 86 ק"ג).

ג'ון זכה בשלוש אליפויות עולם רצופות (1993, 1995 ו-1997) ומחזיק במדליית זהב ומדליית ארד מאליפות אסיה.

רגע השיא בקריירה של ג'ון הגיע באולימפיאדת אטלנטה 1996, אז זכה במדליית הזהב בקטגוריית המשקל עד 86 ק"ג. בגמר הוא ניצח באיפון את ארמן בגדאסרוב האוזבקי. בדרכו לגמר ג'ון ניצח כל קרב באיפון מלבד הקרב הראשון מול מארק הויזינחה ההולנדי שלאחר פרישתו של ג'ון שלט בקטגוריית משקל זו.

בשנת 1999, כאשר היה בן 25, פרש ג'ון מג'ודו בגיל יחסית צעיר בעקבות פציעות בברך והיעדרות מוטיבציה עקב חוסר התחרות. הוא פרש בעודו בלתי מנוצח באליפויות העולם ובמשחקים האולימפיים.

בשנת 2003, תחרות ה-MMA, 'Pride Fighting Championships',  ניסתה להחתים את ג'ון לקרב מול הידהיקו יושידה תחת חוקי MMA (מאחר שג'ון מעולם לא הפסיד ליושידה בקרבות ג'ודו), אך ג'ון סירב להצעה.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא דרום קוריאנים
קטגוריה:אלופי עולם בג'ודו
קטגוריה:אלופים אולימפיים: ג'ודו
קטגוריה:דרום קוריאנים שנולדו ב-1973
קטגוריה:ג'ודוקא באולימפיאדת אטלנטה (1996)
הפדרציה לתקליטים

שמאל|300px
**הפדרציה הישראלית ל[[תקליט|תקליטים]] ו[[קלטת שמע|קלטות]] בע"מ** היא הסניף הישראלי של ארגון **International Federation of the Phonographic Industry** (IFPI), הארגון היציג של תעשיית התקליטים ברחבי העולם המאגד כ-1,500 מפיקי תקליטים בכ-80 מדינות. הארגון הוקם בשנת 1966.

## תחומי פעילות
# מתן רישיונות להשמעה פומבית ושידור של תקליטים אשר זכויות היוצרים בהם מנוהלות על ידי הפדרציה.
# פעילות הסברתית וחינוכית להעלאת המודעות הציבורית לתחום זכויות היוצרים וחשיבותו לקידום ענף המוזיקה ומעמד היוצר/ת בישראל.
# ייצוג תעשיית המוזיקה בכנסת ובפני גופי ממשל נוספים, לרבות קידום חקיקה בתחום זכויות יוצרים, עם דגש על התאמת החקיקה לשינויים טכנולוגיים, דוגמת המעבר לסביבה דיגיטלית.
# פעילות אכיפה כנגד פיראטיות בתחום המוזיקה ובפרט, פיראטיות ברשת האינטרנט.
# ייצוג חברות התקליטים ותעשיית המוזיקה הישראלית בפורומים ישראליים, דוגמת ארגון לשכות המסחר וכן בפורומים בינלאומיים בנושאים הנוגעים לניהול משותף של זכויות יוצרים ותעשיית המוזיקה.

## מבנה ארגוני וחברות בפדרציה
הפדרציה מאוגדת כחברה פרטית בע"מ. דירקטוריון הפדרציה מונה 6 חברים, מתוכם שליש דירקטורים חיצוניים.

בפדרציה לתקליטים בישראל חברות, בין היתר, חברות תקליטים וותיקות בתעשייה המקומית כמו "הד ארצי" ו-"התקליט חיפה", לצד חברות חדשות יותר כמו: "אן אם סי", "הליקון", "לב-גרופ מדיה", "התו השמיני" ו-"קמע".
חברות אלה מייצגות מגוון רחב של אמנים, בין השאר, אמני אינדי ישראליים ובינלאומיים, ואמנים ותיקים.

כמו כן מיוצגות על ידי הפדרציה חברות תקליטים בינלאומיות, לרבות החברות:  Universal, Sony, Warner.

לפדרציה הסכמי שיתוף פעולה הדדיים עם אגודות אחרות החברות בארגון ה-IFPI העולמי.

## רישיונות שימוש
הפדרציה מעניקה מגוון רחב של רישיונות שימוש המותאמים לגופי השידור ובתי העסק העושים שימוש ברפרטואר התקליטים של הפדרציה. ככלל, רישיונות השימוש, הניתנים על ידי הפדרציה, הם רישיונות "שמיכה", דהיינו, רישיונות גורפים המתירים שימוש בכלל רפרטואר התקליטים של הפדרציה לתקופת הרישיון ולמטרות הקבועות בו. בין הגופים העושים שימוש ברפרטואר הפדרציה ניתן למנות גופי שידור (טלוויזיה ורדיו), אתרי אינטרנט, בתי עסק העושים שימוש במוזיקה, אולמות אירועים, בתי מלון ועוד.

אתר האינטרנט של הפדרציה כולל מאגר נתונים, הפתוח לקהל הרחב ולציבור המשתמשים, אשר באמצעותו ניתן לבדוק האם הקלטה מסוימת נמנית עם רפרטואר התקליטים המנוהל על ידי הפדרציה.

## פיקוח
ב-2005 הוכרזה הפדרציה לתקליטים על ידי הממונה על ההגבלים העסקיים כמונופול.
בעקבות ההכרזה, הפדרציה פועלת תחת היתר של בית הדין להגבלים עסקיים, שקבע תנאים לפעילותה. כחלק מתנאי הממונה על הגבלים עסקיים, נאסר על הפדרציה להפלות בין משתמשים דומים וכן נקבעו תנאים לגבי האופן בו הפדרציה נדרשת להתדיין עם מי שעושים שימוש ברפרטואר הפדרציה מבלי שקיבלו רישיון שימוש מן הפדרציה וכן לגבי ההליכים לקביעת סכומי התמלוגים שישולמו לפדרציה.

## ראו גם
* אקו"ם
* זכויות יוצרים

## קישורים חיצוניים
* 
* 
* 
* עידוד השמעת מוזיקה ישראלית במרחב הציבורי, דיון בישיבת ועדה של הכנסת ה-20, 20 ביוני 2017

## הערות שוליים

קטגוריה:ישראל: ארגונים מוזיקליים
קטגוריה:מונופולים בישראל
ישראל
קטגוריה:ארגוני שמירה על זכויות יוצרים
אלפונסו, דוכס קלבריה

**אלפונסו, דוכס קלבריה** (באיטלקית: **Alfonso di Borbone-Due Sicilie**; 30 בנובמבר 1901 – 3 בפברואר 1964), היה הטוען לכתר ממלכת שתי הסיציליות בין השנים 1960–1964.

## ביוגרפיה
אלפונסו נולד ב-30 בנובמבר 1901 במדריד, לקרלוס, נסיך בורבון-שתי הסיציליות ולמרסדס, נסיכת אסטוריאס, בתם של אלפונסו השנים עשר, מלך ספרד ומריה כריסטינה, ארכידוכסית אוסטריה, ועם לידתו העניקה לו סבתו את תואר אביר מסדר גיזת הזהב. בשנת 1904 מתה אמו במהלך לידה, ומכיוון שלאלפונסו השלושה עשר, מלך ספרד לא היו ילדים באותה העת, הפך אלפונסו ליורש העצר הספרדי, אם כי הוא לא קיבל את התואר נסיך אסטוריאס. אלפונסו נשאר יורש העצר עד ללידת בן דודו אלפונסו, נסיך אסטוריאס בשנת 1907. באותה שנה התחתן אביו בשנית עם לואיז, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן, ונולדו להם 4 ילדים.

בשנת 1921 עברה המשפחה לסביליה, שם מונה אביו למושל המחוז. לאחר הדחת אלפונסו השלושה עשר, מלך ספרד בשנת 1931 והקמת הרפובליקה הספרדית השנייה, הוגלו בני המשפחה מספרד, ועברו להתגורר בקאן בצרפת. לאחר מכן התגוררה המשפחה באיטליה ובשווייץ, ולאחר ניצחונו של פרנקו חזרה המשפחה לספרד והתיישבה בסביליה.

ב-16 באפריל 1936 התחתן אלפונסו בווינה עם אליצ'ה, נסיכת בורבון-פארמה, בתם של אליא, דוכס פארמה ומריה אנה, ארכידוכסית אוסטריה, ממנה נולדו לו 3 ילדים.

בשנת 1960 מת דודו הנסיך פרננדו פיו, דוכס קלבריה ללא בנים, ואלפונסו טען לזכותו על התארים. מנגד דודו הנסיך רניירי, דוכס קסטרו טען שאביו קרלוס ויתר על התארים קודם חתונתו עם מרסדס, נסיכת אסטוריאס, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר. ב-3 בפברואר 1964 מת אלפונסו במדריד, ובנו קרלוס, דוכס קלבריה ירש את תאריו.

## משפחתו
ב-16 באפריל 1936 התחתן אלפונסו עם אליצ'ה, נסיכת בורבון-פארמה, בתם של אליא, דוכס פארמה ומריה אנה, ארכידוכסית אוסטריה, ממנה נולדו לו 3 ילדים:
* תרזה מריה, נסיכת בורבון-שתי הסיציליות (נולדה ב-1937), התחתנה עם אניגו מורנו וארטגה
* קרלוס, דוכס קלבריה (1938–2015), התחתן עם אן, נסיכת אורליאן
* אינס מריה, נסיכת בורבון-שתי הסיציליות (נולדה ב-1940), התחתנה עם לואיס דה מוראלס

## אילן יוחסין

## קישורים חיצוניים

* 

קטגוריה:בית בורבון
קטגוריה:אבירי מסדר גיזת הזהב
קטגוריה:ילידי 1901
קטגוריה:איטלקים שנפטרו ב-1964
אליפות אסיה בג'ודו

**אליפות אסיה בג'ודו** היא תחרות ג'ודו הנערכת על ידי איגוד הג'ודו האסייתי.

תחרויות הגברים החלו בשנת 1966 ונערכו בערך כל ארבע שנים עד שנת 1991, אז התחרות הפכה לאירוע שנתי (מלבד השנים בהן נערכו משחקי אסיה).

תחרויות הנשים נערכו לראשונה בשנת 1981 ומלבד התחרויות בשנים 1984/85, תחרויות הנשים נערכות מאז באותו אירוע יחד עם תחרויות הגברים.

## רשימת האליפויות
רקע כחול — כחלק ממשחקי אסיה.

## ראו גם
*אליפות אירופה בג'ודו
*אליפות העולם בג'ודו

## קישורים חיצוניים
* אתר איגוד הג'ודו האסייתי 

## הערות שוליים

קטגוריה:תחרויות ג'ודו
קטגוריה:אסיה: תחרויות ספורט
Dinero

"**Dinero**" (בעברית: "**כסף**") הוא סינגל שהוקלט על ידי הזמרת האמריקאית ג'ניפר לופז, בשיתוף עם די ג'יי חאלד והראפרית האמריקאית קארדי בי. השיר יצא לאור ב-17 במאי 2018, כסינגל שלא מתוך אלבום.

השיר הגיע אל המקום ה-80 במצעד הבילבורד הוט 100, ה-75 במצעד של קנדה הוט 100, וה-12 במצעד שבוולוניה.

## רקע וכתיבה
השיר נכתב והופק על ידי רבים, ביניהם ניתן למנות את קארדי בי, די ג'יי חאלד, לואיס קלף, מוהמבי מאופונדו, יאי גונזלס ודניאל קוריאל. השיר הוא שיר בסגנון הטראפ, שהוקלט עם חאלד וקארדי בי כבר בשנת 2017.

השיר תוכנן לצאת תחת השם "Quiero Dinero", אך לבסוף הוחלט כי שמו יהיה "Dinero".

## וידאו קליפ
טרם יצא הווידאו קליפ הרשמי של השיר, העלתה ג'ניפר לופז לערוצה אודיו של השיר, אשר צבר למעלה מ-5 מיליון צפיות. באודיו ניתן לראות את עטיפת הסינגל. חודשיים לאחר מכן, הוציאה את הרמיקס הרשמי של השיר.

ב-24 במאי 2018, פורסם הקליפ הרשמי של השיר. הקליפ צולם בשחור-לבן ובו ניתן לראות את לופז שורפת דולרים, סטייקים וכדומה. את די ג'יי חאלד ניתן לראות לאורכו של הקליפ ולקראת סיומו, מגיעה קארדי בי לשיר את הבית שלה ובסצנה זו היא ולופז שמות על פרצופן מסיכות עם נוצות.

לבסוף, ניתן לראות את לופז בחדר עם כמה רקדני ליווי, כשהם רוקדים לצלילי השיר ואף ישנה סצנה קצרה בה ניתן לראותה טובלת בג'קוזי.

## הופעות
לופז הופיעה לראשונה עם השיר בהופעת "קדילש" שנערך בינואר 2018, בסטייפלס סנטר שבלוס אנג'לס. בנוסף, הכלילה את השיר כחלק מרצף ריקודים יחד עם השיר "Bitch Better Have My Money" של ריהאנה ו"Bodak Yellow" של קארדי בי. לופז הופיעה עם השיר לראשונה באופן רשמי בטקסי חלוקת פרסים ביניהם, בטקס פרסי המוזיקה של בילבורד 2018, אשר נערך ב-MGM גרנד גארדן ארנה ב-20 במאי. בהופעה היא הייתה מוקפת בקבוצת גברים גנגסטרים רקדנים בני 40. קאלד מוקף בהרמות של דולרים ומתחיל להעיף אל עבר הקהל, כמו שם השיר. קארדי בי לא הופיעה בטקס בשל הריונה, אך הופיעה על המסך אקרנים בשחור-לבן. הופעה זו גררה מספר רב של ביקורות ביניהם, מגזין בילבורד סקר את ההופעה וטען שההופעה היא "בצורה מגוכחת ההופעה כיפית לצפייה", קראו לזה "הרבה בלינג. הרבה סגנונות" כמה ריקודי ישבן (טענו שלופז אינה מאכזבת בהופעה), והרבה כסף עפים באוויר".

לופז וקאלד הופיעו יחד עם השיר "Dinero" כחלק ממחרוזת להיטיה של לופז בטקס פרסי הווידאו קליפים של MTV לשנת 2018, כאשר בסופו הוענק לה "פרס חלוציות על שם מייקל ג'קסון" בתאריך 20 באוגוסט 2018 שנערך באולם המוזיקה רדיו סיטי שבניו יורק.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירי די ג'יי חאלד
קטגוריה:שירי קארדי בי
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי טומי בראון
קטגוריה:שירים שנכתבו על ידי קארדי בי
קטגוריה:שירים שהופקו על ידי טומי בראון
קטגוריה:וידאו קליפים שבוימו על ידי ג'וזף קאהן
קטגוריה:וידאו קליפים בשחור-לבן
קטגוריה:שירי מוזיקת טראפ
קטגוריה:סינגלים בהוצאת אפיק רקורדס
ASL איירליינס צרפת

[שמאל|ממוזער|250px|[בואינג 737 הדור הבא|בואינג 737-700 של החברה]]
**ASL איירליינס צרפת** (באנגלית: **ASL Airlines France**), היא חברת תעופה צרפתית. החברה מפעילה שירותי דואר וטיסות מטען בשירות הדואר והעיתונים, וכן טיסות שכר. במטוסי החברה קיימת אפשרות לשנות את תצורת המטוס ממטוס נוסעים למטוס מטען בתוך שעה בזכות צי מטוסי בואינג 737-300QC ("שינוי מהיר"). בסיס הפעולה מרכזי העיקרי שלה הוא נמל התעופה שארל דה גול בפריז.

## היסטוריה
שורשיה של חברת התעופה הם "Companie générale aéropostale"  - חברת תעופה צרפתית שפעלה בשנות העשרים והיא הייתה חלוצת משלוחי דואר בין אירופה, אפריקה ודרום אמריקה. היא הייתה במקור חלק מאייר פראנס מ-1947 עד ל-1991. בשנת 2000, כאשר החברה התחילה לתת שירותים עצמאיים בשירות הדואר הלאומי של צרפת, היא שינתה את שמה ל"אירופה איירפוסט" (בצרפתית: La Poste).

ב-14 במרץ 2008 רכשה ASL איירליינס אירלנד באופן רשמי את חברת התעופה. המטוסים המשיכו בצביעתם הישנה, וכן תחת אות הקריאה הקודם.

ב-4 ביוני 2015 הודיעה קבוצת ASL איירליינס, חברת האם של אירופה איירפוסט, כי אירופה איירפוסט תמותג מחדש בשם ASL איירליינס צרפת.

## צי המטוסים
צי המטוסים של החברה נכון לדצמבר 2018:

## פעילות החברה בישראל
בעונת חורף 2016–2017 החלה החברה להפעיל טיסות בין פריז לנמל התעופה עובדה, שליד אילת. החברה המשיכה להפעיל את הטיסות עד לסגירתו של הנמל במרץ 2019.

החל מ-3 ביולי 2018 הפעילה שתי טיסות שבועיות בין פריז-דה גול לתל אביב. בעקבות מלחמת חרבות ברזל הפסיקה החברה את טיסות הנוסעים לישראל, בינואר 2025 הודיעה על הפסקת טיסות מטען לישראל, לאחר שעלו טענות (אותם הכחישה) שהיא מטיסה תחמושת לישראל.

## קישורים חיצוניים

* 

## הערות שוליים

קטגוריה:חברות תעופה צרפתיות
פסנתר לבן

**פסנתר לבן** הוא סינגל שהוקלט על ידי הזמרת-יוצרת הישראלית דיקלה, מתוך אלבום האולפן השישי שלה, חופשייה. השיר יצא לאור ב-24 ביוני 2018, על ידי חברת התקליטים הליקון, כסינגל השלישי מתוך האלבום.

עם יציאתו נכנס השיר אל המקום הראשון במצעד של מדיה פורסט.

## רקע וכתיבה
השיר נכתב על ידי דיקלה, הולחן על ידי דיקלה ועידו אוחיון והופק על ידי עדי רותם, דיקלה ועידו אוחיון גם כן.

מהליקון מיוזיק נודע כי השיר הולך לתפקד כסינגל השלישי מתוך אלבומה השישי, אשר את שמו עוד לא פרסמה דיקלה. הסינגל הראשון מתוכו הוא "אתי", שיצא כבר בינואר 2018, והשני מתוך האלבום הוא "תודה", שיצא במאי באותה השנה.

ב-15 באוגוסט 2018, פרסמו אקו"ם כי השיר הוא השיר המושמע ביותר בישראל ביולי באותה השנה.

## וידאו קליפ
טרם יצא הוידאו קליפ המלא של השיר, העלתה דיקלה לערוץ היוטיוב הרשמי שלה אודיו מלא של השיר, המציג בתוכו גם את עטיפת הסינגל. בנוסף לכך, העלתה דיקלה את האודיו גם לאפל מיוזיק, ולספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים על בכי
קטגוריה:שירים על כאב לב
קטגוריה:שירים על פסנתרים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
איזבלה אנטוניה, נסיכת קרוי

**איזבלה אנטוניה, נסיכת קרוי** (בגרמנית: **Isabella Antonie von Croÿ**, 7 באוקטובר 1890 - 30 במרץ 1982), הייתה כלתו של לודוויג השלישי, מלך בוואריה.

## ביוגרפיה
איזבלה אנטוניה נולדה ב-7 באוקטובר 1890 בביירוית, לקרל אלפרד, דוכס קרוי וללודמילה, נסיכת ארנברג, בתם של אנגלברט, דוכס ארנברג השמיני ואלאונורה, נסיכת ארנברג. ב-12 ביולי 1912 התחתנה איזבלה אנטוניה עם פרנץ, נסיך בוואריה, בנו של לודוויג, נסיך בוואריה, ממנו נולדו לה 6 ילדים. בשנת 1913 עלה חמיה לשלטון, לאחר הדחת בן דודו אוטו, מלך בוואריה, והוכתר כלודוויג השלישי, מלך בוואריה, אולם הוא נאלץ להתפטר מתפקידו לאחר מלחמת העולם הראשונה.

בעקבות התבוסה הגרמנית במלחמה פרצה המהפכה הגרמנית, שבה נאלץ חמיה להתפטר מתפקידו, ופרנץ ומשפחתו התלוו ללודוויג השלישי להונגריה, שם הקים פרנץ חוות הרבעה מפורסמת. בשנת 1945, לקראת סוף מלחמת העולם השנייה, נאלצה המשפחה לברוח מביתם, והם עברו להתגורר בשטארנברג. בשנת 1957 מת בעלה פרנץ, וב-30 במרץ 1982 מתה איזבלה אנטוניה בביתה.

## משפחתה
ב-12 ביולי 1912 התחתנה איזבלה אנטוניה עם פרנץ, נסיך בוואריה, ממנו נולדו לה 6 ילדים:
* לודוויג, נסיך בוואריה (1913–2008), התחתן עם אירמינגארד, נסיכת בוואריה
* מריה אליזבת, נסיכת בוואריה (1914–2011), התחתנה עם פדרו אנריקה, נסיך אורליאן-ברגנסה
* אדלגונדה מריה, נסיכת בוואריה (1917–2004), התחתנה עם הברון זדנקו פון הונינג-אוקרול
* אלאונורה מריה, נסיכת בוואריה (1918–2009), התחתנה עם קונסטנטין, רוזן ואלדנבורג-צייל
* דורותיאה, נסיכת בוואריה (1920–2015), התחתנה עם גוטפריד, ארכידוכס אוסטריה
* ראסו, נסיך בוואריה (1926–2011), התחתן עם תרזה, ארכידוכסית אוסטריה

## אילן יוחסין

## קישורים חיצוניים

* איזבלה אנטוניה, נסיכת קרוי
* 

קטגוריה:נסיכות גרמניות
קטגוריה:ילידות 1890
קטגוריה:גרמניות שנפטרו ב-1982
קרלוס, דוכס קלבריה

**קרלוס, דוכס קלבריה** (בספרדית: **Carlos de Borbón-Dos Sicilias**; 16 בינואר 1938 - 5 באוקטובר 2015), היה הטוען לכתר ממלכת שתי הסיציליות בין השנים 1964–2015.

## ביוגרפיה
קרלוס נולד ב-16 בינואר 1938 בלוזאן, לאלפונסו, דוכס קלבריה ולאליצ'ה, נסיכת בורבון-פארמה, בתם של אליא, דוכס פארמה ומריה אנה, ארכידוכסית אוסטריה. קרלוס התחנך ביחד עם חואן קרלוס, נסיך ספרד והשניים היו חברים טובים, ולאחר מכן אף למדו ביחד באוניברסיטת מדריד.

בשנת 1960 מת הנסיך פרננדו פיו, דוכס קלבריה ללא בנים, ואביו אלפונסו טען לזכותו על התארים, והעניק לקרלוס את התואר דוכס נוטו. מנגד הנסיך רניירי, דוכס קסטרו טען שסבו קרלוס, נסיך בורבון-שתי הסיציליות ויתר על התארים קודם חתונתו עם מרסדס, נסיכת אסטוריאס, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר.

באפריל 1961 התחתנה אחותו תרזה מריה, נסיכת בורבון-שתי הסיציליות עם אניגו מורנו וארטגה, ובחתונתה פגש קרלוס את אן, נסיכת אורליאן, בתם של אנרי, רוזן פריז ואיזבל, נסיכת אורליאן-ברגנסה, אותה פגש שוב בחתונתם של חואן קרלוס, נסיך ספרד וסופיה, נסיכת יוון ודנמרק במאי 1962, וחודשיים לאחר מכן הוזמנה אן לבית הוריו של קרלוס. בסוף 1963 כבר דיווחה התקשורת הצרפתית על הקשר בין בני הזוג, אולם מכיוון שאנרי, רוזן פריז הכיר ברניירי, דוכס קסטרו כטוען לכתר של ממלכת שתי הסיציליות, סירב אביו של קרלוס לנישואים.

בשנת 1964 מת אביו של קרלוס, וקרלוס הפך לטוען לכתר של ממלכת שתי הסיציליות, ונטל לעצמו את התואר דוכס קלבריה. לאחר מותו של אביו השיג קרלוס את הסכמתו של אנרי, רוזן פריז לנישואים, וב-11 במאי 1965 התחתנו השניים בדרו. לאחר הנישואין שהו השניים בתחילה בארצות הברית, שם עבד קרלוס בצ'ייס מנהטן, ולאחר מכן בבנק הלאומי של מקסיקו. בשנת 1966 התיישבו השניים במדריד, משם הוא ניהל גם את האחזקות החקלאיות הגדולות של משפחתו בספרד, ונולדו להם 5 ילדים. ב-5 באוקטובר 2015 מת קרלוס במדריד, ובנו פדרו, דוכס קלבריה ירש את תאריו.

## משפחתו
ב-11 במאי 1965 התחתן קרלוס עם אן, נסיכת אורליאן, בתם של אנרי, רוזן פריז ואיזבל, נסיכת אורליאן-ברגנסה, ממנה נולדו לו 5 ילדים:
* כריסטינה, נסיכת בורבון-שתי הסיציליות (נולדה ב-1966), התחתנה עם פדרו לופס-קואסדה אי פרננדז-אוררוטיה
* מריה, נסיכת בורבון-שתי הסיציליות (נולדה ב-1967), התחתנה עם זימון, ארכידוכס אוסטריה
* פדרו, דוכס קלבריה (נולד ב-1968), התחתן עם סופיה לאנדלוסה אי מלג'רחו
* אינס מריה, נסיכת בורבון-שתי הסיציליות (נולדה ב-1971). התחתנה עם נובל מישל קרלי פאלומבי
* ויקטוריה, נסיכת בורבון-שתי הסיציליות (נולדה ב-1976), התחתנה עם מרקוס נומיקוס

## אילן יוחסין

## קישורים חיצוניים

* האתר הרשמי של בית בורבון-שתי הסיציליות-קלבריה

קטגוריה:בית בורבון
קטגוריה:אבירי מסדר גיזת הזהב
קטגוריה:ספרדים שנולדו ב-1938
קטגוריה:ספרדים שנפטרו ב-2015
יחסי בולגריה – דרום אפריקה

**יחסי בולגריה–דרום אפריקה** הם יחסי החוץ שבין **[[בולגריה|הרפובליקה הבולגרית]]** לבין **[[דרום אפריקה]]**. היחסים הדיפלומטיים בין המדינות כוננו רשמית ב-2 בפברואר 1992.

## יחסים כלכליים
בשנת 2016 ייצאה בולגריה לדרום אפריקה סחורה בשווי 134 מיליון דולר אמריקאי. נתחים גדולים מהסחורה הם סוללות חשמליות, עופרת נחושת, זרעי חמניות, זרעי שמן, קרבונט, מכסי פלסטיק, טבק גולמי. לעומתה, דרום אפריקה ייצאה לבולגריה סחורה בשווי 20.6 מיליון דולר אמריקאי. נתחים גדולים מהסחורה הם משאיות, לבנת פחם, פרי הדר, דם אנושי, נחושת מזוקקת וצמר מעובד.

## נציגויות
* בולגריה מיוצגת בדרום אפריקה על ידי קונסוליה בקייפטאון וכן על ידי שגרירות שהיא מחזיקה בפרטוריה, בירת המדינה.
* דרום אפריקה מיוצגת בבולגריה על ידי קונסוליה בוארנה וכן על ידי שגרירות שהיא מחזיקה בסופיה, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בולגריה–דנמרק

**יחסי בולגריה–דנמרק** הם יחסי החוץ שבין **[[בולגריה|הרפובליקה הבולגרית]]** לבין **[[דנמרק|ממלכת דנמרק]]**. היחסים הדיפלומטיים בין המדינות כוננו רשמית ב-17 באפריל 1931.

## ביקורים מדרג גבוה
* מרגרטה השנייה, מלכת דנמרק והנריק, נסיך דנמרק ביקרו בסופיה ב-17 באוקטובר 2000.
* מארי, נסיכת דנמרק ופרדריק, נסיך דנמרק ביקרו בסופיה ב-15 בספטמבר 2008.

## יחסים כלכליים
בשנת 2016 ייצאה בולגריה לדנמרק סחורה בשווי 160 מיליון דולר אמריקאי. נתחים גדולים מהסחורה הם שסתומים, תרופות רפואיות, חשמל, רהיטים, מוצרי טיפוח, כלים רפואיים, זרעי חמניות, דבש, גבינה, חמאה ומכסי פלסטיק. לעומתה, דנמרק ייצאה לבולגריה סחורה בשווי 137 מיליון דולר אמריקאי. נתחים גדולים מהסחורה הם שסתומים, תרופות רפואיות, סרטנים, גבינה, בשר חזיר, מכוניות, חלקי רכב, חשמל, תרמוסטט ונייר מעוצב.

## ייצוג
* בולגריה מיוצגת בדנמרק על ידי קונסוליה בקולדינג וכן על ידי שגרירות שהיא מחזיקה בקופנהגן, בירת המדינה.
* דנמרק מיוצגת בבולגריה על ידי קונסוליה בווארנה וכן על ידי שגרירות שהיא מחזיקה בסופיה, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מדף הקרח המערבי

**מדף הקרח המערבי** (באנגלית: **West Ice Shelf**) הוא מדף קרח בולט, הנשלח כ-288 ק"מ בכיוון מזרח-מערב לאורך חוף לאופולד ואסטריד במזרח אנטארקטיקה.

מדף הקרח נמצא בין מפרץ המחסום למפרץ פוזדובסקי. 

## היסטוריה
### גילוי מדף הקרח
המדף התגלה על ידי המשלחת הגרמנית הראשונה לאנטארקטיקה (1903-1901), בהנהגת ד"ר אריך פון דריגאלסקי. 

התצפית של המשלחת לכיוון מערב לעבר מדף הקרח נמשכה זמן רב; ב-21 בפברואר 1902 נתקעה ספינתם בקרח. היא נשארה כלואה שם בקרח הים הדחוס עד 8 בפברואר 1903.  

### מקור השם
המשלחת הגרמנית נתנה למדף הקרח את שמו. שם מדף הקרח מתאר את הכיוון שבו צפתה המשלחת הגרמנית לראשונה במדף הקרח. 

## קישורים חיצוניים

* מדף הקרח המערבי באתר הסקר הגאולוגי של ארצות הברית
* Erich von Drygalski  אריך פון דריגאלסקי

## הערות שוליים

המערבי
יחסי בולגריה–מצרים

**יחסי בולגריה–מצרים** הם יחסי החוץ שבין **[[בולגריה|הרפובליקה הבולגרית]]** לבין **[[מצרים|רפובליקת מצרים הערבית]]**. שתי המדינות הן חברות מלאות באיחוד מדינות הים התיכון.

ב-22 במאי 2017, שר החוץ המצרי, סאמח שוכרי, פגש את שרת החוץ הבולגרית, יקטרינה זהרייבה. במהלך פגישתם, שוכרי הדגיש את הצורך בחיזוק היחסים בין המדינות.

## יחסים כלכליים
בשנת 2016 ייצאה בולגריה למצרים סחורה בשווי 322 מיליון דולר אמריקאי. נתחים גדולים מהסחורה הם נפט מזוקק, קאוליניט, קרבונט, נחושת מזוקקת, שסתומים, סוללות חשמליות, חיטה, תירס, טבק מעובד. לעומתה, מצרים ייצאה לבולגריה סחורה בשווי 367 מיליון דולר אמריקאי. נתחים גדולים מהסחורה הם נפט גולמי, מלח, דשנים חנקניים, אורז, תבלינים ומרגרינה.

## ייצוג
* בולגריה מיוצגת במצרים על ידי שגרירות שהיא מחזיקה בקהיר, בירת המדינה.
* מצרים מיוצגת בבולגריה על ידי שגרירות שהיא מחזיקה בסופיה, בירת המדינה.

## ראו גם
* יחסי בולגריה-טורקיה
* יחסי בולגריה-דרום אפריקה
* יחסי בולגריה-צרפת

## לקריאה נוספת
* Studies in Arabic and Islam: Proceedings of the 19th Congress : Halle 1998

## הערות שוליים

קטגוריה:ערכים ללא קטגוריות פיזיות - יחסי חוץ
זבודובסקי (אי)

ממוזער|ימין|
**האי זָבוֹדוֹבְסְקי** (**Zavodovski Island**) הוא אי וולקני בתת-הקבוצה איי טראוורסיי של איי סנדוויץ' הדרומיים. הוא נמצא 350 ק"מ דרומית-מזרחית לאיי ג'ורג'יה הדרומית. זו הנקודה הצפונית ביותר של איי סנדוויץ' הדרומיים והקרובה ביותר לג'ורג'יה הדרומית.

האי משמש מושבת קינון לכמיליון זוגות של פינגוויני רצועת-הסנטר, הגדולה ביותר מלבד אנטארקטיקה.

## היסטוריה
האי זבודובסקי התגלה וכונה על ידי חוקר אנטארקטיקה הרוסי פביאן גוטליב פון בלינגסהאוזן בערב חג המולד 1819. בלינגסהאוזן קרא לו על שם לוטננט איוון זבודובסקי, שהיה רב החובל של ספינתו, אוניית הקרב "ווסטוק" של הצי הרוסי האימפריאלי.

התפרצות וולקנית זוהתה על האי ב-2 במאי 2012, אם כי ממדיה אינם ידועים.

הר הגעש שעל האי התפרץ שוב במרץ 2016; עד יולי, התכסה בין שליש למחצית שטח האי באפר, שסיכן את מושבות הפינגווינים.

## גאוגרפיה
האי נקי ברובו מקרחונים. רוחבו כ-5 ק"מ והוא מתרומם עד 55 מ' מעל פני הים. הקצה הדרום-מערבי הוא Fume Point (נקודה עשנה), שצפונית-מזרחית לו מתנשא Noxious Bluff (צוק רעיל) ולשון היבשה הדרומית-מערבית היא פאסיפיק פוינט. הכף המזרחי ביותר הוא Pungent Point (כף נוקב), הצפוני ביותר Reek Point (כף צחנה), בקצה הצפון-מערבי נמצא Acrid Point (כף עוקץ) ובקצה המערבי Stench Point (כף סירחון).

## קישורים חיצוניים

## הערות שוליים

קטגוריה:איי ג'ורג'יה הדרומית ואיי סנדוויץ' הדרומיים
האנה ארטרטון

**האנה ג'יין ארטרטון** (באנגלית: **Hannah Jane Arterton**; נולדה ב-26 בינואר 1989) היא שחקנית אנגלייה ממוצא יהודי. היא מוכרת בעיקר מהופעתה בתפקיד אמה קאסל בסדרה "מוגנים" של נטפליקס.

## ביוגרפיה
ארטרטון נולדה בגרייבסנד שבקנט באנגליה. אמה סאלי-אן מנהלת עסק בתחום הניקיון ואביה בארי ארטרטון עובד במתכות. אחותה היא השחקנית ג'מה ארטרטון. הוריה התגרשו בילדותה, וארטרטון גדלה עם אמה ואחותה הבכורה בדיור ציבורי. לדבריה נמשכה לתחום המשחק בגיל שבע אחרי שצפתה בחזרות למחזמר "הקוסם בארץ עוץ" בביצוע תיאטרון מיסקין בדרטפורד. סבתא רבתא מצד אמה הייתה כנרת יהודיה גרמנייה.

היא למדה בבית הספר לבנות בגרייבסנד. אחר כך למדה משחק ומוזיקה בנורת' קנט קולג' של תיאטרון מיסקין. אחד המרצים שלה בקולג' שכנע אותה לנסות להתקבל לאקדמיה המלכותית לאמנות הדרמה (RADA). היא התקבלה וסיימה את הלימודים ב-RADA בשנת 2011. בשנת הלימודים האחרונה ליהק אותה סטיבן פוליאקוף למחזה פרי עטו "My City". עוד ב-RADA הקימה ארטרטון להקה ששרה גרסאות כיסוי בשם "The Hitmen and Her" והייתה הזמרת הסולנית בלהקה.

אחרי ששיחקה במחזה "My City" (ב-2011) יחד עם טרייסי אולמן וטום ריילי בתיאטרון אלמיידה, לוהקה ארטרטון לתפקיד קורינה בסדרת הטלוויזיה "אטלנטיס" של ה-BBC.

הופעת הבכורה של ארטרטון בקולנוע הייתה ב-2014 בתפקיד אישה במשולש אהבים בסרט המוזיקלי "Walking on Sunshine". הופעתה זכתה לתגובות חיוביות מהמבקרים. באותה שנה כיכבה בסרט "Hide and Seek", דרמה רומנטית על קומונה פוליאמורית שזכתה בפרס סרט הקולנוע הבריטי הטוב ביותר בפסטיבל הסרטים הבינלאומי של אדינבורו.

ב-2016 הופיעה ארטרטון בסדרת הטלוויזיה "החמישייה" מאת הסופר האמריקאי הרלן קובן. בהמשך אותה שנה החלה ארטרטון לעבוד עם הבמאי פול הייט בסרט האימה הגותי "Heretiks". ב-2018 עבדה שוב עם הייט במותחן המדע בדיוני "Peripheral".

עוד ב-2018 חזרה ארטרטון להופיע בסדרה נוספת של קובן, ושיחקה בתפקיד אמה קאסל בסדרה המקורית של נטפליקס "מוגנים".

## פילמוגרפיה
### טלוויזיה

### קולנוע

## תפקידים בתיאטרון

## חיים אישיים
ארטרטון נמצאת בזוגיות עם המוזיקאי והמלחין כריס הייסון. הם מתגוררים יחדיו בלונדון.

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אנגלים ממוצא סקוטי
קטגוריה:אנגלים ממוצא יהודי-גרמני
קטגוריה:אנגליות שנולדו ב-1989
קטגוריה:אנגלים שנולדו ב-1989
זבדובסקי (אי)

**האי זָבָדוֹבְסְקי** (**Zavadovskiy Island**) הוא אי מכוסה קרח במדף הקרח המערבי סמוך לאנטארקטיקה, הממוקם כ-19.2 ק"מ מזרחית לאי מיכאיילוב. שטחו של האי הוא כ-630 קמ"ר, והוא מתנשא לגובה 200 מטרים.

האי התגלה על ידי המשלחת הסובייטית של 1956, שקראה לו על שם איוון זבדובסקי, סגן המפקד באוניית הקרב "ווסטוק" של הצי הרוסי האימפריאלי במשלחת של פביאן גוטליב פון בלינגסהאוזן, בשנים 1819–1821.

## הערות שוליים

קטגוריה:אנטארקטיקה: איים
פדרו, דוכס קלבריה

**פדרו, דוכס קלבריה** (בספרדית: **Pedro de Borbón-Dos Sicilias**; נולד ב-16 באוקטובר 1968), הוא הטוען לכתר ממלכת שתי הסיציליות משנת 2015.

## ביוגרפיה
פדרו נולד ב-16 באוקטובר 1968 במדריד, לקרלוס, דוכס קלבריה ולאן, נסיכת אורליאן, בתם של אנרי, רוזן פריז ואיזבל, נסיכת אורליאן-ברגנסה. פדרו למד הנדסה באוניברסיטת קסטיליה-לה מנצ'ה, ולאחר מכן שירת במשמר המלכותי הספרדי.

בשנת 1992 הכיר פדרו את סופיה לאנדלוסה אי מלג'רחו, בתם של חוסה מנואל לאנדלוסה אי דומינגז ובלאנקה מלג'רחו אי גונזאלז, ובשנת 1993 אף נולד להם בן, חיימה. אביו התנגד לקשר ביניהם, אולם עם הזמן התרכך, וב-30 במרץ 2001 התחתנו השניים במדריד, ולאחר מכן נולדו להם עוד 6 ילדים.

בשנת 2015 מת אביו, ופדרו ירש את תאריו והפך לטוען לכתר ממלכת שתי הסיציליות, אם כי טענה זאת נמצאת במחלוקת בינו לבין הנסיך קרלו, דוכס קסטרו.

יש הטוענים שפדרו הוא הטוען האמיתי לכתר הבריטי על פי סדר הירושה היעקוביטי (תחת השם "פיטר הראשון"), מאז פטירת סבתו אליצ'ה, נסיכת בורבון-פארמה ב-2017. זאת, משום שנישואי מריה ביאטריצ'ה, נסיכת סבויה לדודה פרנץ החמישי, דוכס מודנה לא היו חוקיים על פי החוק האנגלי, ולכן צאצאיהם לא יכלו לרשת את טענתה לכתר הבריטי, שעברה לאחותה מריה תרזה, נסיכת סבויה, אם קדמונית של פדרו. מכל מקום, ככל הטוענים היעקוביטים מאז הנרי התשיעי והראשון, הוא אינו עושה דבר כדי להשיגו.

## משפחתו
ב-30 במרץ 2001 התחתן פדרו עם סופיה לאנדלוסה אי מלג'רחו, בתם של חוסה מנואל לאנדלוסה אי דומינגז ובלאנקה מלג'רחו אי גונזאלז, ממנה נולדו לו 7 ילדים:
* הנסיך חיימה, דוכס נוטו (נולד ב-1993)
* חואן, נסיך בורבון-שתי הסיציליות (נולד ב-2003)
* פאבלו, נסיך בורבון-שתי הסיציליות (נולד ב-2004)
* פדרו, נסיך בורבון-שתי הסיציליות (נולד ב-2007)
* סופיה, נסיכת בורבון-שתי הסיציליות (נולדה ב-2008)
* בלאנקה, נסיכת בורבון-שתי הסיציליות (נולדה ב-2011)
* מריה, נסיכת בורבון-שתי הסיציליות (נולדה ב-2015)

## אילן יוחסין

## קישורים חיצוניים

* האתר הרשמי של בית בורבון-שתי הסיציליות-קלבריה

## הערות שוליים

קטגוריה:בית בורבון
קטגוריה:ספרדים שנולדו ב-1968
ילדוס סמטוב

**ילדוס בקיטבאיך סמטוב** (בקזחית: **Елдос Бақытбайұлы Сметов**; נולד ב-9 בספטמבר 1992) הוא ג'ודוקא קזחי המתחרה בקטגוריית המשקל עד 60 ק"ג, סגן האלוף האולימפי מריו 2016, זוכה מדליית הארד מטוקיו 2020 ואלוף אולימפי מפריז 2024.

## קריירה
בשנת 2013 סמטוב זכה במדליית ארד באליפות אסיה ושנה לאחר מכן זכה במדליית הזהב במשחקי אסיה לאחר שניצח בגמר את בולדבאטר גנבאט המונגולי.

בשנת 2015 הוא התחרה באליפות העולם שנערכה באסטנה שבמדינת הולדתו וזכה במדליית הזהב בקטגוריית המשקל עד 60 ק"ג. בשלב חצי הגמר הוא ניצח את טורו שישימה היפני לאחר שקיבל ניקוד יוקו על תרגיל מוצלח שביצע כעשר שניות מהפתיחה והספיק לו לניצחון. בגמר הוא התמודד מול בן-ארצו רוסטם איברייב ולמרות שהקרב הסתיים ללא ניקוד סמטוב ניצח לאחר שיריבו ספג עונש.

סמטוב נבחר לייצג את קזחסטן בקטגוריית המשקל עד 60 ק"ג באולימפיאדת ריו 2016 ואף זכה במדליית הכסף. בחצי הגמר הוא ניצח את אורחן ספארוב מאזרבייג'ן ובגמר הפסיד בניקוד ווזארי לבסלאן מודראנוב הרוסי לאחר שהקרב נכנס לניקוד זהב. באותה השנה סמטוב זכה גם במדליית הזהב באליפות אסיה כשניצח בגמר את דיוברק אורוזבוייב האוזבקי.

באליפות העולם בשנת 2019 שנערכה בטוקיו, זכה סמטוב במדליית הארד לאחר שניצח בקרב על המדליה את בן ארצו גוסמן קירגיזבייב הקזחי.

באולימפיאדת טוקיו 2020, זכה סמטוב במדליית הארד. לאחר שני ניצחונות מוקדמים הוא הגיע לשלב חצי הגמר בו הפסיד לנאוהיסה טקטו היפני לאחר שבע דקות בתוך זמן ניקוד הזהב ונשר לקרב על מדליית הארד. בקרב על המדליה סמטוב התמודד מול טורניקה צ'קדואה ההולנדי וניצח בווזארי.

לסמטוב שבע זכיות בתחרויות מהסבב העולמי של איגוד הג'ודו העולמי (6 זכיות בתחרויות גראנד פרי וזכייה אחת בתחרות גראנד סלאם).

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא קזחים
קטגוריה:אלופי עולם בג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:ג'ודוקא באולימפיאדת פריז (2024)
קטגוריה:קזחים שנולדו ב-1992